Rhino Linux

Rhino Linux היא הפצה מתגלגלת המבוססת על הפצת הלינוקס אובונטו העושה שימוש בסביבת שולחן עבודה ייעודית בשם unicorn המבוססת XFCE.

רקע
על מנת להביא את מודל ההפצה המתגלגלת להפצות המבוססות אובונטו פותח הכלי Rolling Rhino, שאפשר להמיר מחשבים שעליהם הותקנו הפצות אובונטו למודל הפצה מתגלגלת המבוסס על יישומים בפיתוח. כמו כן, פותחה הפצה בשם Rolling Rhino Remix ששימשה כהפצה מתגלגלת באופן מובנה.

כשדרוג של זו האחרונה, בסוף שנת 2022 החל הפיתוח של הפצת Rhino Linux, אשר תוכננה להחליפה.

באוגוסט 2023, לאחר שחרור מספר גרסות בטא, הופצה הגרסה הרשמית הראשונה של ההפצה הקרויה "2023.1".

מנהלי חבילות
בתור הפצה מתגלגלת המבוססת על הפצת הלינוקס אובונטו, ההפצה עושה שימוש בחבילות העדכניות ביותר המשוחררות בסטטוס פיתוח, תוך שילוב היציבות של ההפצה אובונטו.
ההפצה עושה שימוש במנהל חבילות עצמאי בשם "rhino-pkg", שהינו בעל יכולת לשאוב עדכונים ממספר מנהלי חבילות: Apt, Flatpak ו-Pacstall.

כמו כן, ישנה אפשרות לבחירת תצוגה מעוצבת מותאמת אישית למנהל החבילות בשם nala.

קישורים חיצוניים
אתר ההפצה
Rhino Linux, מתוך אתר DistroWatch

הערות שוליים

הפצות של GNU/לינוקס
מערכות הפעלה